Kriger mot grevskapet Holland og Gelderland, ved siden av borgernes krav om mer selvstyre og deres innbyrdes uroligheter (mellom «Lichtenbergerne» og «Lokhorsterne») førte etterhvert til at biskopens makt over disse to adskilte områdene ble så undergravd at biskop Henrik av Bayern i 1528 overdro den verdslige delen av ansvaret til keiser Karl V. Keiseren fikk dermed Dominiene Utrecht, Overijssel og Groningen som len, og dermed en del av De sytten nederlandske provinsene.